สายตรงจากต่างแดน 21/04/62
งานประเพณีไทยสงกรานต์ในนิวยอร์ก อบอุ่นชื่นมื่นสนุกสุดๆ วิทวัส ศรีวิหค ออท.ผู้แทนถาวรไทยประจำสหประชาชาติ ณ นครนิวยอร์ก เป็นประธานในพิธีบวงสรวงสมโภช พระบรมรูป สมเด็จ พระเจ้าตากสินมหาราช ณ วัดพุทธไทยถาวรวนาราม ควีนส์ นครนิวยอร์ก แล้วต่อด้วยงานประเพณีไทยสงกรานต์,งานนี้ นิพนธ์ เพ็ชรพรประภาส กสญ.ณ นครนิวยอร์ก สุภาค โปร่งธุระ รองผู้แทนถาวรไทยประจำสหประชาชาติฯ กงสุล ยุพวรรณ เปรมจิตต์ ทานิงุจิ และ กงสุล สมชาย สุขสวัสดิ์อำนวย ไปร่วมในงานพร้อมหน้า,วันเดียวกันในช่วงเวลาบ่าย ที่ ศูนย์วัฒนธรรมไทยแห่งรัฐนิวยอร์ก เมืองควีนส์ สุจิตรา ปาลีวงศ์ ประธานศูนย์ฯ จัดงานประเพณีไทยสงกรานต์ สืบสานประเพณีวัฒนธรรมอันดีงามของไทย ให้แก่ สมาชิกฯ คณะครู เด็กนักเรียนไทยที่เกิดในต่างแดน โดยมีพิธีขอพรพระสงฆ์ รดน้ำดำหัวผู้ใหญ่ และเล่นน้ำสงกรานต์ มี กสญ.นิพนธ์ เป็นประธานฯในงาน พร้อม กงสุล ยุพวรรณ ไปร่วมงานอย่างกันเอง,ในวันเดียวกันได้มีการจัดงานเฉลิมฉลองเทศกาลสงกรานต์อีกหลายแห่ง ที่ วัดวชิรธรรมปทีป ลองไอส์แลนด์, วัดนิวยอร์กธัมมาราม, วัดมงคลเทพมุนี รัฐเพนซิลเวเนีย, วัดนวมินทรราชูทิศ เฉลิมพระเกียรติ รัฐแมสซาชูเสตต์ ซึ่ง รอง กสญ.อรรณพ ศูนย์จันทร์ เข้าร่วมในงาน และที่ คริสตจักรมหาพร จัดด้วย,ส่วน วัดมงคลรัตนาราม เมืองเบิร์คเลย์ รัฐแคลิฟอร์เนีย ร่วมกับ สภาวัฒนธรรมไทย เมืองเบิร์คเลย์ จัดงานสืบสานสงกรานต์ ผู้ปกครองต่างสุขใจได้ทำบุญตักบาตรสรงน้ำพระเป็นสิริมงคลแก่ครอบครัว และต่างเป็นปลื้มที่ได้เห็นลูกหลานโชว์ศิลปวัฒนธรรมไทยงานนี้ ป้าเพลินใจ กุณฑีกาญจน์ พลอยปลื้มไปด้วย ,ด้าน วัดไทยนครลอสแอนเจลิส รัฐแคลิฟอร์เนีย จัดงานเทศกาลสงกรานต์ยิ่งใหญ่ โดยมี มังกร ประทุมแก้ว กสญ.ณ นครลอสแอนเจลิสเป็นประธานเปิดงาน คนร่วมงานคึกคัก,สุรศักดิ์ วงศ์ข้าหลวง ประธาน จัดงาน ไทยนิวเยียร์ : สงกรานต์เฟสติวัล 2019 28 เม.ย.นี้ ย้ำมาปีนี้ปิดถนนฮอลลีวูดจัดยิ่งใหญ่ไม่น้อยหน้าปีที่ผ่านมา งานนี้เป็นหน้าตาชุมชนไทย ใน แอลเอ ทุกคนร่วมกันเต็มที่.,เจ้าแหลมศรีสะเกษ นครหลวงโปรโมชั่น เดินทางถึงแอลเอ เมื่อ 17 เม.ย. เพื่อชกป้องกันตำแหน่งแชมป์โลก ซุปเปอร์ฟลายเวท สภามวยโลก กับยอดมวยจากเม็กซิโก ฮวน ฟรานซิสโกเอสตราดา ที่เดอะฟอรั่ม อิงเกิลวูด ค่ำวันศุกร์ที่ 26 เม.ย.นี้,ศาลวอชิงตัน ดี.ซี. ตัดสินจำคุก อภิชาติ ศรีวรานนท์ ชายไทยวัย 34 ปี ชาว จ.ปทุมธานี เป็นเวลากว่าสองปี จากความผิดวางแผนซื้อและส่งออกชิ้นส่วนอาวุธปืนจากสหรัฐฯ ไปยังประเทศไทย ซึ่งถือว่าเป็นข้อหาอาญาร้ายแรง เจ้าตัวรับสารภาพซื้อชิ้นส่วนอาวุธส่งไปให้เพื่อนที่เมืองไทยส่งขายต่อ,ออสเตรเลีย,ปีละครั้ง น้าตุ๋ย-อมรรัตน์ จันต้ะ เจ้าของร้านชาติไทย ที่ซิดนีย์ นำทีมชุมชนคนไทย จัดงานแห่สงกรานต์ ตามประเพณีของไทยที่ไทยทาวน์ ซิดนีย์ มีรำไทย-กลองยาว ชาวต่างชาติให้ความสนใจและเดินตามขบวนยาวเหยียด เมื่อวันอาทิตย์ที่ผ่านมา,ช่วยเหลือสังคมไทย มาโก้ มะลิวงค์ เจ้าของบริษัท education-centresydney ได้ให้ คณะครู 6 คน จาก มหาวิทยาลัยศรีนครินทรวิโรฒ มาเรียนภาษาที่ New English College Sydney เพื่อให้มีประสิทธิภาพในการสอนด้านภาษามากขึ้น,เยอรมนี,พระโสภณพุทธิวิเทศ เจ้าอาวาสวัดพุทธาราม พร้อม สุวพงศ์ สิริสรณะ อัครราชทูต ณ กรุงเบอร์ลิน ร่วมพิธีเจริญชัยมงคลถวายเป็นพระราชกุศลแด่ สมเด็จพระเจ้าอยู่หัว เนื่องในพิธีวันสงกรานต์ พร้อมพี่น้องชาวไทยในกรุงเบอร์ลิน ท่ามกลางความปลาบปลื้มใจ,ศูนย์ปฏิบัติธรรม ไลฟ์ซิก ขอเชิญพี่น้องชาวไทยร่วมสืบสาน เทศกาลสงกรานต์ ประจำปี ในวันอาทิตย์ 28 เม.ย. 2562 พร้อมสรงน้ำพระโดยนำพระบูชา พร้อมการแสดงศิลปวัฒนธรรมไทย ที่ Globana Airport Messe Munchener Ring 2 .04435 Schkeudittz,ส่วน งานสงกรานต์ดาร์มสตาด เริ่มงาน 10.00 น. พิธีสงฆ์ สรงน้ำพระ รำวงย้อนยุค กับ ไมด นะโม มีตลาดนัดไทยด้วย จัดที่ Bolcenfall Tor web 15.64287 Darmstadt วันอาทิตย์ 28 เม.ย.เช่นกัน,มิสเตอร์แบล็ก,thaioversea2@gmail.com
งานประเพณีไทยสงกรานต์ในนิวยอร์ก อบอุ่นชื่นมื่นสนุกสุดๆ วิทวัส ศรีวิหค ออท.ผู้แทนถาวรไทยประจำสหประชาชาติ ณ นครนิวยอร์ก เป็นประธานในพิธีบวงสรวงสมโภช พระบรมรูป สมเด็จ พระเจ้าตากสินมหาราช
คนไทยในต่างประเทศ,สหรัฐอเมริกา,ออสเตรเลีย,เยอรมนี,สายตรงจากต่างแดน,มิสเตอร์แบล็ก,ข่าวทั่วไป